Odkedy a dokedy môžem používať športový kočík?
Športový kočík môžete používať od chvíle, keď vaše dieťa dokáže samostatne sedieť a držať vzpriamenú hlavičku. Vo všeobecnosti ide ovek okolo 6 mesiacov, tento údaj je však do veľkej miery individuálny. Horná veková hranica nie je, logicky, stanovená. Športový, ale i akýkoľvek iný kočík, môžete používať dovtedy, kým sa doň vaša ratolesť zmestí.
Na túto otázku sme v podstate odpovedali vyššie. Táto téma však patrí k tým diskutovanejším, preto sme sa na ňu rozhodli pozrieť bližšie. Niektorí rodičia využívajú športový kočík od narodenia dieťaťa. Samozrejme, nie je to zakázané, my vám však určite odporúčame chvíľku počkať. Výnimkou sú modely, v ktorých môžete klasické sedadlo vymeniť za vaničku či tzv. vajíčko. Pre novorodencov je do istej miery postačujúce aj polohovateľné sedadlo, ktoré je možné zložiť do úplného ľahu.